**Zápisnica zo zasadnutia predstavenstva**

spoločnosti CULTUS Ružinov, a. s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **14.04.2021, online**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

 Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a. s.:**

Andrea Kozáková - riaditeľka

Richard Bednár - zástupca p. riaditeľky

Peter Valúch - vedúci odd. správy budov

**Hostia:**

Michal Mihálik - právnik, Nosko&Partners

P. Fabián, predseda predstavenstva (ďalej aj ako „PP“), na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Kontrola úloh
2. LUDUS
3. Výmenníková stanica
4. Sociálny fond
5. Nájmy
6. Rôzne
7. Termín ďalšieho stretnutia predstavenstva

Keďže neboli návrhy na zmenu ani doplnenie programu, PP dal hlasovať

o návrhu programu ako celku:

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod č. 1. – Kontrola úloh**

PP prešiel otvorené úlohy z minulého stretnutia predstavenstva a skonštatoval ich stav, pričom niektoré sa prerokovali v bode „Rôzne“, resp. v iných bodoch programu.

**Bod č. 2. – LUDUS**

P. riaditeľka informovala o tom, že by bolo vhodné stretnúť sa so zástupcami BSK/Divadla LUDUS. Skonštatovala, že položky, ktoré uviedli zástupcovia BSK/Divadla LUDUS, aby Spoločnosť zainvestovala v odhadovanej výške 200.000,- EUR, potrebuje na svoju prevádzku Divadlo LUDUS. Treba preto zvážiť, či sú tieto investície prínosom okrem LUDUSu aj pre Spoločnosť, okrem prínosu kultúrneho; t. j. zabezpečiť, aby investície či iné výdavky boli výhodné pre obe strany.

PP uviedol, že je pripravený stretnúť sa so zástupcami BSK/Divadla LUDUS, pričom je na rozhodnutí jednotlivých ostatných členoch predstavenstva Spoločnosti, či sa zúčastnia alebo nie tohto stretnutia.

Uznesenie č. 14.04.2021 / 1.: *Predstavenstvo prijalo na vedomie materiál od BSK ohľadne Divadla LUDUS. Žiada p. riaditeľku, aby zabezpečila stretnutie so zástupcami BSK v SD Nivy a, spolu s p. predsedom predstavenstva, prediskutovali so zástupcami BSK požiadavky a možnosti oboch strán s cieľom uzavrieť danú vec čo možno najskôr.*

**Úloha č.: 14.04.2021 / 1.**

**Zodpovedá: p. riaditeľka**

**Termín: 30.04.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 3 – Výmenníková stanica**

PP informoval o tom, že hovoril s oboma projektantmi, ktorí spravili projekt výmenníkovej stanice na teplo v DK Ružinov. Rozpočet uvedený v závere vypracovaného dokumentu spracovali orientačne, pričom celková suma približne 170.000,- EUR s DPH je len odhadom.

PP ďalej informoval, že jednal s predstaviteľmi MÚ Bratislava-Ružinov o tom, že bude treba zabezpečiť čo najskôr v rozpočte MČ prostriedky na krytie tejto investície. Ďalším krokom je príprava výkazu/výmeru, ktorý by pokrýval samotnú realizáciu rekonštrukcie výmenníkovej stanice a potrebnej projektovej dokumentácie. Na výkaz/výmer netreba robiť VO a dá sa realizovať jednoduchou obyčajnou objednávkou v rámci kompetencií p. riaditeľky, vzhľadom na nízku predpokladanú sumu do 1.000 EUR. PP uviedol, že vie pomôcť pri formulácii textu objednávky, pričom návrh pošle p. riaditeľke do emailu.

**Bod. č. 4 – Sociálny fond**

PP sa poďakoval za prepracovanie návrhu smernice o sociálnom fonde, ktorý vypracoval p. Mihálik v spolupráci s p. riaditeľkou. P. Mihálik uviedol, že Spoločnosť je povinná tvoriť sociálny fond v závislosti od možností svojho rozpočtu. Odporučil, pokiaľ je to prijateľné z pohľadu rozpočtu, tvoriť ho na úrovni hranice 0,6% zo sumy hrubých miezd v Spoločnosti.

P. Kurhajcová navrhla zvážiť vypustenie bodu b) návrhu smernice, p. Fabián navrhol vypustiť aj bod d). Po ďalšej diskusii PP naformuloval návrh uznesenia.

Uznesenie č. 14.04.2021 / 2.: *predstavenstvo schvaľuje návrh smernice o sociálnom fonde s nasledovnými zmenami:*

*1. Vypustiť bod b) a d)*

*2. Vypustiť slová o „povinnom“ prídele do fondu*

*3. Čl. 6 doplniť nasledovne:*

*1. Zamestnanec má nárok na príspevky zo sociálneho fondu po ukončení skúšobnej doby a po odpracovaní minimálne 5 rokov pre zamestnávateľa, okrem poskytovania príspevku na stravovanie.*

*2. Správcom sociálneho fondu je zamestnávateľ. Príkaz na úhradu príspevkov zo sociálneho fondu vydáva na základe tejto smernice riaditeľ alebo ním poverená osoba.*

*3. Čerpanie sociálneho fondu je viazané na dostatok finančných prostriedkov fondu a na rozpočet sociálneho fondu.*

*4. Táto smernica sa nevzťahuje na zamestnancov, ktorí sa nepodieľajú na tvorbe sociálneho fondu.*

*5. Za prípravu rozpočtu zodpovedá vedúci/vedúca ekonomického oddelenia Spoločnosti.*

*6. Schválený a podpísaný rozpočet sociálneho fondu na rok 2021 tvorí prílohu č. 1 tejto smernice.*

*8. Zamestnanci môžu kedykoľvek nahliadnuť do smernice pre tvorbu a použitie sociálneho fondu, ktorá bude prístupná na sekretariáte Spoločnosti v DK Ružinov.*

*9. Táto smernica nadobúda účinnosť dňom jej schválenia predstavenstvom zamestnávateľa.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 5 – Nájmy**

P. riaditeľka informovala, že Spoločnosť má tabuľku s rozpisom nájomcov, podľa stavu pohľadávok Spoločnosti voči nim. Tiež informovala, že priestory Spoločnosť inzeruje na svojej webovej stránke.

V tabuľke sú dlžníci rozdelení do 3 skupín nájomcov so záväzkami po lehote splatnosti:

* dlhujúci za marec 2021 s predpokladom uhradenia bez problémov,
* majúci uhradené záväzky s výnimkou výnimočných a nízkych čiastok, u ktorých sa predpokladá, že prišlo k technickej chybe a pod.,
* nájomcovia s vyššími a dlhšie nezaplatenými záväzkami voči Spoločnosti.

P. Mihálik s p. riaditeľkou informovali, že voči neplatičom zaradeným do tretej skupiny sa bude pristupovať v rámci štandardných princípov vymáhania pohľadávok.

**Bod. č. 6 – Rôzne**

P. Ďurajková sa spýtala na stav procesu poistenia členov predstavenstva Spoločnosti. P. Mihálik uviedol, že poistenie zodpovednosti členov predstavenstva nedokázal poistný broker (agentúra) zabezpečiť, keďže poisťovne mu odmietli zabezpečiť ponuku z dôvodu účtovnej straty Spoločnosti v roku 2019. PP navrhol, aby Spoločnosť skúsila násť iný subjekt alebo zaslala predbežnú účtovnú závierku za rok 2020, ktorá by mala vykázať pozitívny HV.

P. riaditeľka uviedla, že p. Czirák sa sťažuje na spoluprácu so Spoločnosťou. Navrhla, aby mu Spoločnosť dala možnosť ukončiť nájomný vzťah predčasne.

Uznesenie č. 14.04.2021 / 3.: Predstavenstvo schvaľuje návrh pre p. Cziráka ukončiť podnájomný vzťah dohodou medzi ním a Spoločnosťou predčasne, podľa jeho preferencie, v zmysle ustanovení zmluvy č. 2/NZD/2021/02 o prenájme nebytových priestorov zo dňa 20.1.2021.

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie č. 14.04.2021 / 4.: *Predstavenstvo schvaľuje zľavu vo výške 50% za obdobie 1.1.2021-19.04.2021 pre Mint house, s.r.o., pod podmienkou, že si Mint house, s.r.o., vyrovná všetky svoje záväzky po lehote splatnosti, vrátane záväzkov z roku 2020, do konca júna 2021.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

P. riaditeľka informovala o revíziách budov Spoločnosti. Okrem iného má v SD Nivy zlú rozvodňu a je potrebné opraviť 3 bleskozvody v rôznych sumách. V DK Ružinov vo veľkej sále, divadelné ťahy v sume cca. 5.500 EUR. P. Fabián sa spýtal na konkrétnosti ohľadne nálezov a požiadal o zaslanie revíznych správ, pričom poukázal na to, že nedostatky na bleskozvodoch Spoločnosť odstraňovala vo vlastnej réžii, napr. v DK Ružinov Spoločnosť. P. Valúch informoval, oprava bleskozvodov v zmysle nálezov nie je možná zabezpečiť vo vlastnej réžii Spoločnosti, pretože vyžaduje napr. práce vo výška či iné odborné práce.

Uznesenie č. 14.04.2021 / 5.: *Predstavenstvo žiada p. riaditeľku o realizáciu na VO na opravu rozvodne v SD Nivy, revíziu ťahov vo veľkej sále DK Ružinov a opravu bleskozvodov v zmysle príslušných revíznych správ v SD Nivy, SD Trávniky, SD Prievoz a DK Ružinov.*

**Úloha č.: 14.04.2021 / 2.**

**Zodpovedá: p. riaditeľka**

**Termín: 30.04.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie č. 14.04.2021 / 5.: Predstavenstvo schvaľuje predĺženie LEGO výstavy v priestoroch DK Ružinov do 31.12.2021 s tým, že je možné zo strany Spoločnosti ukončiť tento zmluvný vzťah kedykoľvek aj bez udania dôvodu s výpovednou lehotou 15 dní.

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 7 – Termín ďalšieho stretnutia predstavenstva**

Ďalšie stretnutie predstavenstva Spoločnosti sa uskutoční 28.04.2021 o 10:00.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 15.04.2021

Zapísal: František Fabián